Praha-Vysočany (železničná stanica)

Praha-Vysočany je železničná stanica na území pražskej štvrti Vysočany na adrese Paříkova 100/13. Zdieľajú ju trate 070 do Turnova a 231 do Nymburku a Kolína. Nachádza sa blízko stanice metra Vysočanská a električkovej zástavky Nádraží Vysočany (na Sokolovské ulici). Prístupná je z južnej strany podchodom z Podnádražní ulice a zo severnej strany podchodom z ulice U vinných sklepů.

História 
 1872 – začiatok prevádzky trate Neratovice – Praha, súčasti Turnovsko-kralupsko-pražskej dráhy
 1873 – začiatok prevádzky trate Hradec Králové – Nymburk – Praha, súčasti Rakúskej severozápadnej dráhy
 1922 – mesto Vysočany pripojené k Prahe
 1941 – stanica premenovaná na Praha-Vysočany
 1. 7. 1972 – ukončenie osobnej dopravy na trati na stanicu Praha-Těšnov (časť nymburskej trate)
 1984 – koniec dopravy na tejto trati
 16. 3. 1985 – demolácia stanice Praha-Těšnov

Trate 
Na stanici Praha-Vysočany sa od roku 1873 stretajú dve trate:
 turnovská vedúca na dnešné Hlavní nádraží, dnes trať číslo 070 Praha – Neratovice – Všetaty – Mladá Boleslav – Turnov. Je jednokoľajná a neelektrifikovaná. Stanica sa nachádza na 6,6 traťovom kilometri (od Hlavního nádraží).
 nymburská viedla na dnes už neexistujúce Nádraží Těšnov (Dennisovo nádraží). Dnes je to trať 231 Praha – Lysá nad Labem – Nymburk – Poděbrady – Kolín. Je dvojkoľajná, elektrifikovaná. Stancia sa nachádza na 29,1 traťovom kilometri tejto trate (od Lysé nad Labem).

Staničná budova 
Budova je umiestnená ostrovne, uprostred koľajiska, je preto prístupná len podchodom. Je to jediný prípad ostrovného umiestnenia v Prahe. Sú tu dve oddelené haly, prechod medzi nimi je možný len podchodom alebo nástupišťom. V západnej je predaj cestovných lístkov, tabuľa s aktuálnymi odchodmi vlakov a lavičky pre cestujúcich. Vo východnej hale sa nachádza cestovný poriadok a historické česko-nemecké orientácie.

Koľajisko 
Koľajisko je približne 5 m nad úrovňou podchodu a okolitých ulíc; na násype spevnenom oporným múrom. Na každom zhlaví je stavidlo, výhybky sú prestavované elektromagneticky alebo ručne na mieste. Návestidlá sú svetelné.

Staničná budova rozdeľuje koľajisko na 2 časti, severnú (turnovskú) a južnú (nymburskú). Prejazd medzi nimi je možný cez obe zhlavia úvraťou.

Turnovská časť 
Časť koľajiska na sever od staničnej budovy náleží turnovskej trati. Je na nej 5 dopravných (osobné vlaky zastavujú na dvoch najbližšie k staničnej budove) a 2 manipulačné koľaje. Využívajú ju vlaky idúce z Nymburka do Prahy a oba smery trate do Turnova.

Nymburská časť 
Nymburská trať obchádza staničnú budovu z južnej strany (smerom od staničnej budovy k Vysočanom). Koľajisko má 4 dopravné a 1 manipulačnú koľaj. Osobné vlaky zastavujú, podobne ako v Turnovskej časti, na najbližších dvoch koľajách. Až na výnimky ju využívajú vlaky idúce na Nymburk.

Koľaj najbližšie k staničnej budove (služobne 12) je vyššie, než ostatné, na úrovni nástupiska. To umožňuje bezúrovňový prechod na vyvýšené nástupište 2. koľaje (služobne 14).

Na pražskom zhlaví stanice sa je doposiaľ zachovaná výhybka a niekoľkometrový úsek zrušenej trate Praha-Vysočany – Nádraží Těšnov

Dopravný význam 
Stanica má v dnešnej dobe veľký význam najmä pre osobnú prímestskú dopravu. Oblasť Vysočian má veľmi dobrú obslužnosť MHD (stanica metra, električky a niekoľkých liniek autobusov), preto je stanica menej využívaná pre cesty do centra.

Nákladná doprava je dnes oproti minulosti značne redukovaná, najmä kvôli úpadku ČKD.

Súvisiace stránky 
 Železničná trať Praha – Turnov
 Železničná trať Praha – Lysá nad Labem – Kolín
 Nádraží Praha-Těšnov

Iné projekty

Externé odkazy 
 článok čerpá zo stránky ŽST Praha-Vysočany na serveri prahamhd.vhd.cz

Železničné stanice v Prahe